ai4bharat/Pralekha huggingface dataset:
وزارت دفاع
اندرا نیوی-20
نئی دلی، 4ستمبر، بھارتی بحریہ اور روسی بحریہ کے درمیان ہر دو سال میں ہونے والی بحری مشقوں ‘‘ اندرا نیوی’’ کا11واں ایڈیشن 4سے 5ستمبر 2020 کو خلیج بنگال میں منعقد ہوں گی۔ 2003 میں شروع کی گئی اندرا نیوی مشقوں کا مقصد دونو ں ملکوں کی بحری فوج کے درمیان طویل مدتی عسکری تعلقات میں اضافہ کرنا ہے۔ ایسے میں جب کہ یہ مشقیں خلیج بنگال میں کی جا رہی ہیں، بھارت کے وزیر دفاع جناب راج ناتھ سنگھ روسی فیڈریشن کے وزیر دفاع جنرل سرگئی شوئیگو کی دعوت پرباہمی تعاون اور باہمی مفاد کے معاملات پر تبادلہ خیال کرنے اور دوسری جنگ عظیم میں فتح کی 75ویں سالگرہ کی یاد منانے کی خاطر 3ستمبر 2020 سے ماسکو کے دورے پرہیں۔
ان مشقوں میں گزرتے ہوئے برسو ں کے ساتھ اس کے دائرے، آپریشن کی پیچیدگی اور شرکت کی سطح میں اضافہ ہوا ہے۔اندرا نیوی-20 کی مشقوں کا بنیادی مقصد دونوں بحریاؤں کے درمیان گزرتے ہوئے برسوں کے ساتھ ایک دوسرے پر انحصار کرتے ہوئے آپریشن کرنے اور کثررخی بحری آپریشنس کے ضابطوں کو سمجھنا اوراضافہ کرنا ہے۔ اس ایڈیشن کے دائرہ کار میں بحری کارروائیوں کے تمام پہلوؤں میں وسیع اور متنوع سرگرمیاں شامل ہیں۔ کووڈ -19 وبا کی وجہ سے عائد بندشوں کے پیش نظر اندرا نیوی -20مشقیں صرف سمندر میں ایک دوسرے سےرابطے میں آئے بغیر کی جائیں گی۔
بھارتی بحریہ کی جانب سے میزائل شکن رَن وِجے، ملک میں تیار کردہ جنگی جہاز سہیادری اور بیڑے کے ٹینکر شکتی کے ساتھ ساتھ ان سے مربوط ہیلی کاپٹرشرکت کریں گے۔سہیادری کو ایم ٹی نیو ڈائمنڈ کوامداد فراہم کرنے کیلئے دوبارہ تعینات کیا گیا ہے، جس میں سری لنکا کے ساحل کے قریب آگ لگ گئی تھی۔
روسی فیڈریشن کی بحریہ کی جانب سے جنگی جہاز ایڈمرل ونوگریدوف، ایڈمرل ٹرائبٹس اور بیڑے کا ٹینکر بورس بوٹوماشرکت کریں گے، جو ولادی وستوک کے بحرالکاہل کے بیڑے میں شامل ہیں۔
ان مشقوں کامقصد ایک دوسرے کے تعاون سے آپریشن میں اضافہ کرنا، ایک دوسرے کے ساتھ مفاہمت کو بہتر بنانا اوردونوں بحریاؤں کے درمیان بہترین طریقہ کار کو اپنانا ہے اور اس میں سطح سے مار کرنے کے ساتھ ساتھ طیارہ شکن مشقیں ، فائرنگ کی مشقیں، ہیلی کاپٹر کے ذریعے کارروائی وغیرہ شامل ہوں گی۔ اس سے پہلے یہ مشقیں دسمبر2018 میں وشاکھا پٹنم کے قریب سمندر میں منعقد کی گئی تھیں۔
اندرا نیوی -20مشقیں دونوں بحریاؤں کے درمیان اعتماد اور تعاون میں اضافہ کریں گی اور دونوں ملکوں کے درمیان دوستی کے رشتوں کو مزید مضبوط کریں گی۔
وزیراعظم کا دفتر
وزیراعظم اسمارٹ انڈیا ہیکاتھان-2020کے گرانڈ فنالے سے خطاب کریں گے
نئی دہلی،31؍جولائی، وزیراعظم جناب نریندر مودی یکم اگست 2020 کو ویڈیو کانفرنسنگ کے ذریعے ’’اسمارٹ انڈیا ہیکاتھان – 2020‘‘ کے گرانڈ فنالے سے خطاب کریں گے۔ وہ اس موقع پر طلباء سے بات چیت بھی کریں گے۔
اسمارٹ انڈیا ہیکاتھان، ہماری روز مرہ کی زندگی میں درپیش مسائل کے حل کے لئے طلباء کو ایک پلیٹ فارم فراہم کرنے والی ملک گیر پہل ہے اور اس طرح مسائل کو حل کرنے کا ذہن بنانے اور اختراعات کے رواج کو فروغ دیتی ہے۔ یہ ہیکا تھان نوجوان ذہنوں میں لیک سے ہٹ کر سوچنے کو فروغ دینے کے لئے انتہائی کامیاب ثابت ہوئی ہے۔
اسمارٹ انڈیا ہیکاتھان – 2017 میں، پہلے ایڈیشن میں 42000 طلباء نے شرکت کی تھی، جو 2018 میں بڑھ کر ایک لاکھ اور 2019 میں بڑھ 2 لاکھ ہوگئی تھی۔ اسمارٹ انڈیا ہیکا تھان 2020 کے پہلے راؤنڈ میں ساڑھے چار لاکھ سے زیادہ طلباء نے شرکت کی۔ اس سال سافٹ ویئر ایڈیشن کا گرانڈ فنالے ملک بھر میں شرکاء کو خاص طور پر تیار کردہ ایک ایڈ وانس پلیٹ فارم کے ذریعے آن لائن کنکٹ کرکے منعقد کیا جارہا ہے۔ مرکزی حکومت کے 37 محکموں، 17 ریاستی حکومتوں اور 20 صنعتوں کی پیش کردہ 243 مسائل کو حل کرنے کے لئے 10 ہزار سے زیادہ طلباء مقابلہ آرائی کریں گے۔
۔۔۔۔۔۔۔۔۔۔۔۔۔۔۔۔۔۔

U-4264
(
کابینہ
کابینہ نے عملے کے ایڈمنسٹریشن اور حکمرانی میں اصلاحات کو بہتر بنانے سے متعلق بھارت اور جمہوریہ گامبیا کے درمیان دستخط کئے گئے مفاہمت نامے کو منظوری دی
نئی دلّی ، 30 جون / وزیر اعظم جناب نریندر مودی کی صدارت میں مرکزی کابینہ نے عملے ، عوامی شکایات اور پنشن کی وزارت کے تحت ایڈمنسٹریٹیو ریفومس اور عوامی شکایات کے محکمے اور جمہوریہ گامبیا کے دفترِ صدارت کے پبلک سروس کمیشن کے درمیان پرسنل اسیڈمنسٹریشن اور حکمرانی اصلاحات کو بہتر بنانے کے لئے مفاہمت نامے پر دستخط کو منظوری دے دی ہے ۔
اثرات :
یہ مفاہمت نامہ دونوں ملکوں کے عملےکے انتظام میں مفاہمت میں مدد کرے گا اور سب سے بہتر عمل اور طریقۂ کار کو جوں کا توں اپنانے اور اُس میں اختراعات کے ذریعے حکمرانی کے نظام کو بہتر بنائے گا ۔
مالی اثرات :
ہر ملک اِس مفاہمت نامے کے نفاذ کے سلسلے میں ہونے والے اپنے اپنے اخراجات کے لئے خود ذمہ دار ہو گا ۔ حقیقی اخراجات مفاہمت نامے کے تحت کی جانے والی سرگرمیوں پر منحصر ہوں گے ۔
تفصیلات :
مفاہمت نامے کے تحت ،جن شعبوں میں تعاون کیا جائے گا ، اُن میں مندرجہ ذیل شامل ہیں لیکن صرف انہی تک محدود نہیں ہیں۔
- حکومت میں کار کردگی بندوبست نظام کو بہتر بنانا ۔
- تعاون پر مبنی پنشن اسکیم کا نفاذ ۔
- حکومت میں ای – بھرتی ۔
مفاہمت نامے کا خاص مقصد دونوں ملکوں کے درمیان عملے کے بندوبست اور حکمرانی کی اصلاحات میں باہمی تعاون کو فروغ دینا ہے کیونکہ اِس سے بھارتی حکومت کی ایجنسیوں اور جمہوریہ گامبیا کی ایجنسیوں کے درمیان مذاکرات میں سہولت پیدا ہو گی ۔ اس کے علاوہ ، گامبیا بھارت کے ساتھ حکومت میں کار کردگی بندوبست نظام کو بہتر بنانے ، تعاون والی پنشن اسکیم کے نفاذ اور حکومت میں ای – بھرتی جیسے شعبوں میں تعاون کو فروغ دینے کا خواہاں ہے ۔
جمہوریہ گامبیا کے ساتھ مفاہمت نامہ عملے کے انتظام کو بہتر بنانے اور حکمرانی کی اصلاحات میں تعاون کے لئے قانونی فریم ورک مہیا کرے گا تاکہ انتظامیہ کے تجربات میں آموزش ، ساجھیداری اور تبادلے کے ذریعے موجودہ نظام کو بہتر بنایا جا سکے اور زیادہ جوابدہی اور شفافیت کے احساس کو پیدا کیا جا سکے ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 6047
(
وزیراعظم کا دفتر
وزیر اعظم کے لمبنی، نیپال کے دورہ کے دوران دستخط اور لین دین شدہ مفاہمت ناموں/معاہدوں کی فہرست
|
|
نمبر شمار
|
|
مفاہمت نامہ کا نام
|
|
1.
|
|
بدھسٹ اسٹڈیز کے ڈاکٹر امبیڈکر چیئر کے قیام کے لیے انڈین کونسل آف کلچرل رلیشنز  اور لمبنی بدھسٹ یونیورسٹی کے درمیان مفاہمت نامہ
|
|
2.
|
|
ہندوستانی مطالعات کے آئی سی سی آر چیئر کے قیام کے لیے انڈین کونسل آف کلچرل رلیشنز  اور سی این اے ایس، تربھوون یونیورسٹی کے درمیان مفاہمت نامہ
|
|
3.
|
|
ہندوستانی مطالعات کے آئی سی سی آر چیئر کے قیام کے لیے انڈین کونسل آف کلچرل رلیشنز  اور کاٹھمانڈو یونیورسٹی  کے درمیان مفاہمت نامہ
|
|
4.
|
|
کاٹھمانڈو یونیورسٹی ، نیپال اور انڈین انسٹی ٹیوٹ آف ٹیکنالوجی مدراس ، ہندوستان کے درمیان اشتراک کے لیے مفاہمت نامہ
|
|
5.
|
|
کاٹھمانڈو یونیورسٹی ، نیپال اور انڈین انسٹی ٹیوٹ آف ٹیکنالوجی مدراس ، ہندوستان کے درمیان [ماسٹرز کی سطح پر مشترکہ ڈگری پروگرام کے لیے] معاہدہ کا لیٹر 
|
|
6.
|
|
ارون 4 پروجیکٹ کی تعمیر اور نفاذ کے لیے ایس جے وی این لمیٹڈ اور نیپال الیکٹریسٹی اتھارٹی  کے درمیان معاہدہ
مواصلات اور اطلاعاتی ٹیکنالوجی کی وزارت
ٹیلی مواصلات کے محکمے نے بھارت میں بیرونی آپریٹروں کے بین الاقوامی رومنگ سم کارڈس / گلوبل کالنگ کارڈس کی فروخت / کرائے کے لئے این او سی کے اجراء / تجدید کی پالیسی پر نظر ثانی کی ہے
نظر ثانی شدہ پالیسی بیرونی ملکوں میں جانے والے بھارتی عوام کے مفادات کے تحفظ کے لئے نظام کو مستحکم کرتی ہے
این او سی ہولڈرس کے لئے ضابطوں کو آسان بنایا گیا
ٹیلی مواصلات کے سیکٹر میں پالیسی اصلاحات کے ایک حصے کے طور پر ٹیلی مواصلات کے محکمے  نے بیرونی آپریٹروں کے بین الاقوامی رومنگ سم کارڈس / گلوبل کالنگ کارڈس کی فروخت / کرائے کے لئے این او سی کے اجراء / تجدید کے شرائط وضوابط پر نظر ثانی کی ہے۔ بھارت میں بیرونی آپریٹروں کے بین الاقوامی رومنگ سم کارڈس / گلوبل کارلنگ کارڈس کی فروخت / کرائے پر دینے سے متعلق ٹرائی کی سفارشات پر از خود تبادلہ خیال کے بعد ڈی او ٹی نے نظر ثانی شدہ شرائط وضوابط کو قطعی شکل دی ہے۔ نظر ثانی شدہ شرائط وضوابط بیرونی ملکوں میں جانے والے ہندوستانی عوام کے مفادات کے تحفظ کے نظام کو مستحکم کریں گے ارو دیگر لائسنس / رجسٹریشن کے خطوط پر طریقہ کار کو آسان بنائیں گے۔
این او سی رکھنے والوں کے لئے نظر ثانی شدہ پالیسی کسٹمر کیئر سروس ، کانکٹریٹ کی تفصیلات، اسکلیشن میٹرکس، آئٹم کے بلوں، محصولات کے منصوبوں سے متعلق معلومات ، پیش کردہ سہولیات وغیرہ کے بارے میں معلومات فراہم کرنے کی گنجائش ہے۔ اس کے علاوہ این او سی ہولڈروں کے ذریعہ بلنگ اور صارفین کی شکایت کے ازالے کی سہولیات کو مقررہ وقت کے اندر مکمل کرنے کا ضابطہ بھی رکھا گیا ہے اور اس کے علاوہ ڈی او ٹی میں اپیل کرنے والی اتھارٹی سے متعلق بھی ضابطے موجود ہیں۔
اس کے علاوہ نظر ثانی شدہ پالیسی دیگر لائسنسوں / رجسٹریشن وغیرہ کے خطوط پر این او سی رکھنے والوں کے لئے درخواست دینے کے عمل / دیگر طریقہ کار کو بھی آسان بنایا گیا ہے تاکہ ڈی او ٹی میں این او سی رکھنے والوں کے لئے معاملات کے حل / بندو بست میں سہولت فراہم کی جاسکے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-503
(Visitor Counter : 120
مکانات اور شہری غریبی کے خاتمے کی وزارت
بھارت رتن پنڈت گووند بلبھ پنت کے مجسمہ کو ہار پہنانے کی تقریب
بھارت کے عظیم لیڈر کے اعزاز کے لئے پنڈت پنت مارگ پر نئے مقام کو فروغ دیا جا رہا ہے
نئی دلّی ، 27 جنوری / ہاؤسنگ اور شہری امور کے مرکزی وزیر مملکت  جناب ہردیپ سنگھ پوری نے نئی دلّی میں پنڈت پنت مارگ پر بھارت رتن پنڈت گووند بلبھ پنت کے مجسمہ پر ہار چڑھانے کی تقریب کی صدارت کرتے ہوئے بھارت کی جدو جہد آزادی میں ، اُن کے تعاون کو یاد کیا اور کہا کہ بھارت رتن جناب پنڈت گووند بلبھ پنت کے سفر اور فلسفے کو با وقار طریقے سے اعزاز دینے کے لئے ایک نئے مقام کو فروغ دیا جا رہا ہے ۔ اُن کا فلسفہ ، بھارتی شہریوں کو ہمارے سماج اور ملک کی ترقی کے لئے بے لوث خدمات کی ترغیب دیتا ہے ۔ مجسمہ کو چرچ روڈ ، لوک سبھا مارگ ، راجیہ سبھا مارگ اور پنڈت پنت مارگ کے چوراہے نمبر 48 پر نئے مقام پر نصب کیا گیا ہے ، جس کے چاروں طرف اہم مقامات ہیں ۔ اِس مقام کو عظیم بھارتی لیڈر کے اعزاز میں شاندار طریقے سے فروغ دیا گیا ہے ۔ جی بی پنت میموریل سوسائٹی کی چیئر پرسن محترمہ ایلا پنت ، جی بی پنت میموریل سوسائٹی کی چیف ایڈیٹر اور ایڈوائزر محترمہ کلثوم نور سیف اللہ اور مجسمہ ساز رام سوتر ، مہوا کے سکریٹری درگا شنکر مشرا اور سی پی ڈبلیو ڈی کے ڈائریکٹر جنرل ہار پہنانے کی اِس تقریب میں شریک تھے ۔
تقریب سے خطاب کرتے ہوئے جناب پوری نے کہا کہ وزیر اعظم جناب نریندر مودی جی کے پیش کردہ ویژن کا نیا بھارت ایک ایسا بھارت ہے ، جو ہماری مالا مال تاریخ اور روایتوں کو محفوظ رکھتا ہے اور ترقی اور ترقی پسند تبدیلی پر زیادہ توجہ دیتا ہے ۔ سینٹرل وِسٹا پروجیکٹ ایک ایسی ہی کوشش ہے ، جس کا مقصد آج کی ضروریات کے مطابق بنیادی ڈھانچے میں کمی کو دور کرنا اور اِس کے ساتھ ساتھ ہمارے مجاہدینِ آزادی کو اعزاز دینا ، فعال تاریخ ، تعمیراتی طرز تعمیر میں تنوع اور کلچر کو فروغ دینا ہے ۔
بھارت رتن جناب گووند بلبھ پنت کا مجسمہ ، اِس سے پہلے رائے سینا روڈ اور ریڈ کراس روڈ کے دائرے کے قریب نصب تھا ۔ یہ نئی پارلیمنٹ بلڈنگ کے اندر آ رہا تھا اور اِسے دوسری جگہ منتقل کرنے کی ضرورت تھی ۔ اِس حقیقت کو دیکھتے ہوئے کہ پنڈت پنت مارگ کا نام بھارت رتن پنڈت گووند بلبھ پنت کے نام پر رکھا گیا ہے ، چوراہے نمبر 48 کے سامنے ، اِس کو دوبارہ نصب کرنا سب سے مناسب جگہ تھی ۔ یہ جگہ چرچ روڈ ، پنڈت پنت مارگ ، لوک سبھا مارگ اور راجیہ سبھا مارگ کا چوراہا ہے ۔
پنڈت پنت کا مجسمہ نئی دلّی میں ، اُس وقت کے صدرِ جمہوریہ ہند ڈاکٹر ایس رادھا کرشنن نے 1966 ء میں نصب کرایا تھا ۔ گووند بلبھ پنت میموریل سوسائٹی ملک بھر میں یادگاری تقریبات منعقد کرنے کے لئے قائم کی گئی تھی ۔ گذشتہ سالوں میں ، اِس کی سربراہی ملک کے صدر اور وزیر اعظم کرتے رہے ہیں ۔ سر دست پنڈت پنت کی بہو محترمہ ایلا پنت ، جو سابق ممبر پارلیمنٹ بھی ہیں ، سوسائٹی کی چیئرپرسن ہیں ۔
بھارت رتن گووند بلبھ پنت ، متحدہ صوبوں کے وزیراعظم  رہے تھے ، اتر پردیش کے پہلے وزیر اعلیٰ  اور وزیر داخلہ  رہے تھے اور انہیں 1957 ء میں بھارت رتن سے نوازا گیا تھا ۔ پنڈت پنت اتراکھنڈ کے الموڑہ میں پیدا ہوئے اور الہٰ آباد یونیورسٹی سے بی اے ایل ایل بی کیا ۔ انہوں نے بھارتی شہریوں کو جمہوری طور پر با اختیار بنانے پر توجہ دیتے ہوئے مرکزی وزیر داخلہ کی ذمہ داریاں سنبھالیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 875
(Visitor Counter : 96
وزارت دفاع
لال قلعے میں یوم آزادی کی تقریبات پرکووڈ ۔19کے پیش نظروزارت دفاع کی جانب سے خصوصی انتظامات
نئی دہلی ،14 اگست : وزارت دفاع لال قلعہ پر15اگست ، 2020کو یوم آزادی کے موقع پرجھنڈاسلامی کی تقریبات کا انعقاد کررہی ہے ، جس میں اس قومی پروگرام کے وقار اور حرمت کے درمیان توازن رکھاجائے گاجب کہ ملک کووڈ ۔19کی صورتحال سے متعلق احتیاطی تدابیر اپنانے کے دورسے گذررہاہے ۔بھیڑجمع ہونے کے کم مواقع ہونے کے باوجود بلارکاوٹ آمدورفت کی سہولت فراہم کرنے کے لئے بیٹھنے کے مقامات اور چلنے کے راستوں کو لکڑی کے فرش اورکارپٹ سے تیارکیاگیاہے ۔ تمام مدعوئین کے لئے آسانی سے پہنچنے اورلائن میں انتظار کو درگذرکرنے کے لئے فاصلے کے ضابطے کے مطابق اضافی میٹل ڈیٹیکٹردروازے نصب کئے گئے ہیں ۔پارکنگ کے زیادہ ترعلاقوں پرواضح علامتوں سے راستے کی نشاندہی کی گئی ہے اور زیادہ سے زیادہ ممکنہ ٹریفک کی آسان آمدورفت کو یقینی بنانے کے لئے تمام اقدامات اٹھائے گئے ہیں ۔گا رڈآف آنرکے تمام اراکین کو حفاظت کے مدنظرکورنٹائن کیاگیاہے ۔بیٹھنے کے لئے رہنمااصول ‘‘ دوگز کی دوری ’’ ہے  ۔پروگرام میں شمولیت صرف دعوت نامے کے ذریعہ ہوگی اورجن لوگوں کو باقاعدہ دعوت نامہ نہیں ملاہے وہ جائے مقام پر پہنچنے سے گریز کریں ۔ تقریبا 4000سے زیادہ سرکاری حکام ، سفارتکار، عوام کے نمائندگان ،ذرائع ابلاغ وغیرہ کو باقاعدہ دعوت نامے جاری کئے گئے ہیں ۔تحفظ کے نظریے کے تحت این سی سی کیڈٹس کو اس پروگرام میں شمولیت کے لئے مدعوکیاگیاہے  اوروہ گیان پتھ پربیٹھیں گے ۔کووڈ سے متعلق حفاظتی اقدامات کے تحت مدعوئین کو سینٹائز کرنے کی غرض سے ہرایک دعوت نامے کے ساتھ کووڈ سے متعلق رہنما خطوط کے تحت خصوصی ایڈوائزری جاری کی گئی ہے ۔ اسی سلسلے میں ہرایک سیٹ پر ہرایک مدعوئین کے لئے ایک ہدایتی خط رکھاجائے گا جس میں اس پروگرام کے خاتمے پر بھیڑ کے نکلتے وقت مدعوئین کو ضبط اورتحمل دکھانے کی درخواست کی جائے گی ۔ اس سلسلے میں وقت بروقت کمنٹری بوتھ سے اعلانات کئے جاتے رہیں گے ۔ اس معاملے پرٹریفک پولیس کی ایڈوائزری میں بھی ایک ہدایت ہوگی ۔ مختلف مقامات پر حکام کے ذریعہ کنٹرول کرتے ہوئے بھیڑکو منتشرکرنے کا ایک باضابطہ منصوبہ وضع کیاگیاہے ۔ اس سلسلے میں تمام مدعوئین سے ایماندارانہ اور تحمل سے بھرپورتعاون کی درخواست کی گئی ہے ۔سیری مونیل ڈرلس کو بھی سماجی ڈسٹینسنگ کے ضابطوں اوردیگراحتیاطی تدابیرکے مطابق ترتیب دیاگیاہے ۔4مقامات پر باقاعدہ طبی امداد کے بوتھ ہوں گے ، ایک رام پارٹ کے نزدیک ، ایک مادھوداس پارک میں او ر دوبوتھ 15اگست پارک میں قائم کئے گئے ہیں ،تاکہ پروگرام میں شرکت کے داخلے کے دوران مدعوئین میں سے کسی شخص کوکووڈ 19سے متعلق کسی بھی علامت سے متاثر پایاگیا تو اس کی دیکھ بھال کی جاسکے ۔تمام مدعوئین سے درخواست کی گئی ہے کہ وہ ماسک پہن کر آئیں ۔ علاوہ ازیں جائے پروگرام کے مختلف پوائنٹس پر تقسیم کرنے کے لئے بڑی تعداد میں ماسک رکھے جائیں گے ۔اسی طرح پہلے سے شناخت شدہ مقامات پرہینڈ سینیٹائزرکی دستیابی بھی کی گئی ہے ۔ مدعوئین کی توجہ حاصل کرنے کے لئے بڑے پیمانے پرڈسپلے بورڈ لگائے گئے ہیں ۔اس علاقے کی نظریاتی خوبصورتی کو بڑھانے کے لئے این سی سی کیڈٹوں کے پیچھے گیان پتھ پرپھولوں کی سجاوٹ کا انتظام کیاگیاہے ۔
وزارت دفاع
ایک عہدہ-ایک پنشن اسکیم پر نظرثانی
نئی دہلی،08؍ جولائی، رکشا راجیہ منتری جناب شری پدنائک نے آج راجیہ سبھا میں ڈاکٹر ٹی سبا رامی ریڈی اور محترمہ امبیکا سونی کو ایک تحریری جواب میں بتایا کہ ایک عہدہ- ایک پنشن  کے تحت پنشن کی آئندہ نظر ثانی کے طریقۂ کار کے تعین کےلئے کنٹرولر جنرل آف ڈیفینس اکاؤنٹس  کی صدارت میں 14جون 2019 کو ایک کمیٹی قائم کی گئی ہے۔ کمیٹی میں درج ذیل عہدیداران شامل ہیں:
- سی جی ڈی اے : چیئرپرسن
- جوائنٹ سکریٹری  : رکن
- ایڈیشنل ایف اے، ڈیفینس  : رکن
- تینوں افواج کے نمائندے : رکن
- ایڈیشنل سی جی ڈی اے : رکن
- پی سی ڈی اے ، الہ آباد : رکن
- جوائنٹ سی جی ڈی اے : رکن اور کنوینر
مذکورہ بالا کمیٹی تشکیل کی گئی ہے۔
م ن۔ا گ ۔ک ا
U- 2936
(Visitor Counter : 68
وزیراعظم کا دفتر
وزیر اعظم نریندر مودی نے سووچھ بھارت دِوس 2019 کا افتتاح کیا
سابر متی آشرم پر مہاتما گاندھی کو خراج عقیدت
مہاتما گاندھی کی زندگی پر مبنی ڈاکٹ ٹکٹ اور چاندی کا سکہ جاری کیا
احمد آباد میں سابر متی آشرم میں بچوں اور رضا کاروں کے ساتھ بات چیت کی
نئیدہلی 03اکتوبر۔وزیر اعظم جناب نریندر مودی نے آج احمد آباد میں سووچھ بھارت دوس 2019 کا افتتاح کیا ۔ انہوں نے مہاتما گاندھی کے 150 ویں یوم پیدائش کے موقع پر ڈاک ٹکٹ اور چاندی کا سکہ بھی جاری کیا ۔ جناب مودی نے انعام جیتنے والوں کو سووچھ بھارت پرسکار بھی پیش کئے ۔اس سے پہلے دن میں انہوں نے سابر متی آشرم پر مہاتما گاندھی کو خراج عقیدت پیش کیا ۔وزیر اعظم نے مگن نواس  کا بھی معائنہ کیا اور وہاں بچوں کے ساتھ بات چیت کی ۔
وزیر اعظم جناب نریندرمودی نے سووچھ بھارت دوس پروگرام پر سرپنچوں کے ایک مجمع سے خطاب کرتے ہوئے کہا کہ پوری دنیا مہاتما گاندھی کا 150 واں یوم پیدائش منارہی ہے اور یہ پروگرام کچھ دن پہلے گاندھی جی سے متعلق اقوام متحدہ کی جانب سے ایک ڈاکٹ ٹکٹ جاری کرنے کے بعد زیادہ یادگار بن گیا ہے ۔ انہوں نے کہا کہ انہیں اپنی زندگی میں بہت سی مرتبہ سابر متی آشرم کا دورہ کرنے کا موقع ملا اور آج ہردوسرے وقت کی طرح انہیں ایک نئی توانائی حاصل ہوئی ہے ۔
وزیر اعظم جناب مودی نے کہا کہ گاؤوں نے آج خود کو کھلے میں رفع حاجت سے پاک قرار دے دیا ہے اور وہ ہر شہری خصوصاََ گاؤوں میں رہنے والے لوگوں کو مبارکباد دیتے ہیں اور انہوں نے ان سرپنچوں اور سبھی دیگر لوگوں کو مبارکباد دی جنہوں نے سووچھتا کے لئے کام کیا ۔ انہوں نے مزید کہا کہ عمر ، سماجی اور معاشی حیثیت کا خیال کئے بغیر ہر ایک نے صفائی ستھرائی ،عظمت اور احترام کے اس عزم میں نمایاں خدمات انجام دی ہیں ۔ انہوں نے کہا کہ آج دنیا ہماری اس کامیاب سے خوش ہے اور وہ ہماری ستائش کررہے ہیں۔انہوں نے کہا کہ پوری دنیا اس بات سے خوش ہے کہ ہندوستان نے 11 کروڑسے زیادہ بیت الخلا تعمیر کرکے 60 مہینوں میں 60 کروڑسے زیادہ آبادی کو بیت الخلا کی سہولیات فراہم کی ہیں ۔
وزیراعظم نے کہا کہ سووچھ بھارت ابھیان کی کامیابی کے پیچھے عوامی شراکت داری ہے ۔ انہوں نے اس مشن کے لئے صدق دلی سے تعاون کرنے کے لئے پورے ملک کا شکریہ ادا کیا ۔ عوامی شرکت کی اہمیت پر زور دیتے ہوئے وزیر اعظم نے کہا کہ جل جیون مشن او ر 2022 تک پلاسٹک کے ایک بار استعمال کو ختم کرنے جیسی اہم پہل کی کامیابی کے لئے اجتماعی کوششیں لازمی ہیں ۔
وزیراعظم نے کہا کہ ان کی حکومت مہاتما گاندھی کے خوابوں کو پورا کرنے کے تئیں پرعزم ہے ۔ اس تناظر میں انہوں نے حکومت کے بہت سے اقدامات کا ذکر کیا تاکہ خودانحصاری کویقینی بنایا جاسکے ، زندگی کو آسان بنایا جاسکے اور آخری میل تک ترقیاتی کاموںکو آگے بڑھایا
جاسکے ۔انہوں نے عوام سے اپیل کی کہ وہ ملک کی بہتری کے لئے عزم کریں اوراسے کامیاب بنانے کے لئے سخت کوشش کریں ۔ انہوں نے مزید کہا کہ اس طرح 130 کروڑقراردادیں ایک زبردست تبدیلی لاسکتی ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا ۔رم
U-4436
(Visitor Counter : 69
کابینہ
کابینہ نے سابق وزیر دفاع اور چار بار گوا کے وزیر اعلیٰ رہنے والے آنجہانی جناب منوہر پاریکر کو خراج عقیدت پیش کرنے کے لیے گرین فیلڈ انٹرنیشنل ایئرپورٹ، موپا، گوا کا نام ’منوہر انٹرنیشنل ایئر پورٹ – موپا، گوا‘ رکھنے کے لیے بعد وقوع واقعہ منظوری دے دی ہے
وزیر اعظم جناب نریندر مودی کی زیر صدارت مرکزی کابینہ نے سابق وزیر دفاع اور چار بار گوا کے وزیر اعلی رہنے والے آنجہانی جناب منوہر پاریکر کو خراج عقیدت پیش کرنے کے لیے گرین فیلڈ انٹرنیشنل ایئر پورٹ موپا، گوا کا نام ’منوہر انٹرنیشنل ایئر پورٹ – موپا، گوا ‘ رکھے جانے کو بعد وقوع واقعہ منظوری دے دی ہے۔
ریاست گوا کے لوگوں کی خواہش کو پورا کرنے کے لیے، گوا کے وزیر اعلیٰ نے گوا کی ریاستی حکومت کی کابینہ کے گرین فیلڈ انٹرنیشنل ایئر پورٹ موپا، گوا کا نام ’منوہر انٹرنیشنل ایئر پورٹ – موپا، گوا ‘ رکھنے کے متفقہ فیصلے سے آگاہ کیا۔
موپا، گوا کے گرین فیلڈ ہوائی اڈے کا دسمبر 2022 میں وزیر اعظم نے افتتاح کیا تھا۔ جدید گوا کی تعمیر میں سابق وزیر اعلیٰ اور حکومت ہند کے سابق رکشا منتری آنجہانی ڈاکٹر منوہر پاریکر کی خدمات کےاعتراف میں ان کے نام پر ہوائی اڈے کا نام رکھا گیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-100
(
امور داخلہ کی وزارت
قومی آبادی رجسٹر اور مردم شماری 2021 کے لئے مردم شماری مہم کے ڈائرکٹروں، ریاستی کو آرڈی نیٹروں کی کل ہند کانفرنس
نئی دلّی، 10 اکتوبر / رجسٹرار جنرل اور بھارت کے مردم شماری کمشنر ڈاکٹر وویک جوشی کی سر براہی میں نئی دلّی میں قومی آبادی رجسٹر کو اپ ڈیٹ کرنے اور مردم شماری 2021 کے لئے مردم شماری مہم کے ڈائرکٹر صاحبان اور ریاستی کو آر ڈی نیٹروں کی ایک کل ہند کانفرنس منعقد ہو ئی۔ اس مو قع پر ریاستی حکومتوں کے سینئر افسران اور ڈی سی او افسران بھی موجود تھے۔
اس کانفرنس کا مقصد مردم شماری 2021 کے دونوں مرحلوں مکانات کی فہرست سازی اور آبادی کو شمار کرنا، اس سے متعلق خدشات کو دور کرنا اور اس کام میں بہتری کے لئے مشورے اور آراء طلب کرنے کی غرض سے ملاقات کرنا تھا۔ مردم شماری سے متعلق پھیلی ہوئی مختلف اطلاعات اور فرمودات ریاستی کو آر ڈی نیٹروں اور مردم شماری مہم کے ڈائرکٹر صاحبان کو فراہم کرائی گئیں۔
کانفرنس کا آغاز ڈاکٹر جوشی کی افتتاحی تقریب کے ساتھ ہوا اور بعد آزاں مردم شماری 2021 سے متعلق مختلف ریاستوں کے رول کے بارے میں تبادلہ خیالات کیا گیا، مرکزی حکومت کی جانب سے ریاستوں کو فراہم کردہ مدد اور اس مہم کو چلانے کے لئے ریاستی حکومتوں سے توقعات پر غور کیا گیا۔ سینئر اہلکاروں کو درکار ضروری لوازمات کی فراہمی کے بارے میں آگاہ کیا گیا نیز یہ بھی بتایا گیا کہ مردم شماری کے تئیں کس طرح بیداری مہم چلائی جائے گی۔
آنے والی مردم شماری میں ڈیجیٹل طریقہ کار استعمال کئے جانے کے بارے میں موبائل ایپ پرپریزنٹیشن دیا گیا جس میں مردم شماری سے متعلق مینجمنٹ اور مانیٹر نگ پورٹل شامل ہیں۔ مردم شماری سے متعلق مختلف نظریات کے علاوہ ملک میں نیشنل پاپولیشن رجسٹر  یعنی قومی آبادی رجسٹر پر بھی تبادلہ خیال کیا گیا۔
نیشنل ٹرینروں کی تربیت 14 اکتوبر، 2019 سے شروع ہو رہی ہے اور ریاستی اہلکاروں کو تربیت کے اس شیڈول کے بارے میں مطلع کر دیا گیا ہے۔ ساتھ ہی یہ بھی مطلع کر دیا گیا ہے کہ اس تربیت میں قومی سطح سے لے کر شمار یات کی سطح تک ریاستی اہلکاروں میں سے ہر ایک کی شرکت کو یقینی بنایا جائے۔ اس سے مردم شماری مہم میں خلا پیدا ہونے کے امکان کو پُر کرنے میں مدد ملے گی۔
۔۔۔۔۔۔
U.4550
(Visitor Counter : 64
وزارتِ تعلیم
فروغ انسانی وسائل کے مرکزی وزیر نے اگنو کے آن لائن ہندی میں ماسٹرس پروگرام کا آغاز کیا
نئی دہلی، 20 مئی 2020، فروغ انسانی وسائل کے مرکزی وزیر جناب رمیش پوکھریال نشنک نے فیس بک لائیو سیشن کے ذریعہ اگنو کے آن لائن پروگرام ایم اے  کا آغاز کیا۔اس موقع پر خطاب کرتے ہوئے انہوں نے کہا کہ اس سے ‘پڑھے انڈیا آن لائن’ کو مضبوطی ملے گی۔ انہوں نے آن لائن تعلیم کے فروغ میں اگنو کے رول کی ستائش کی۔ انہوں نے نہ صرف ہندوستان میں بلکہ ماریشیس، فجی، سورینام وغیرہ سمیت دیگر ممالک میں بھی ہندی زبان کے ذریعہ ادا کئے جانے والے رول پر زور دیا۔
جناب رمیش پوکھریال نشنک نے کہا کہ دیگر پلیٹ فارموں سے ساتھ ساتھ نیشنل ڈیجیٹل لائبریری  سویم، سویم پربھا، دیکشا جیسی پہلوں کے ذریعہ ہندوستان بھر میں لاکھوں طلبا کو ڈیجیٹل تعلیم فراہم کرائی جارہی ہے اور اس سمت میں اگنو کے اقدام سے اس کام کو تحریک ملے گی۔انہوں نے تعلیم سے محروم لوگوں تک تعلیم پہنچانے کے مقصد سے آن لائن تعلیم کو فروغ دینے کے لئے حکومت کی عہد بندی کا اعادہ کیا اور کہا کہ آن لائن تعلیم کے سلسلے میں اگنو کی حصے داری پر ضرورت سے زیادہ زور نہیں دیا جاسکتا۔
اگنو کے وائس چانسلر پروفیسر ناگیشور راؤ نے اگنو کے ذریعہ شروع کئے گئے دیگر آن لائن پروگراموں کا تعارف پیش کیا اور اعلی تعلیم کے لئے آن لائن میدان میں یونیورسٹی کے دیگر اقدامات کے بارے میں بھی وزیر موصوف کو بریفنگ دی۔
اگنو کے پرو وائس چانسلر پروفیسر ستیہ کام نے کہا کہ ایم اے ہندی آن لائن پروگرام وزیر موصوف کی رہنمائی اور ان کی مسلسل حوصلہ افزائی کے بغیر ممکن نہیں ہوپاتا۔ انہوں نے کہا کہ اس بات سے ان کو اور ان کی ٹیم کو بہت خوشی ہوئی ہے کہ ہمارا وزیر تعلیم ہندی اور اس کے ادب کے بہت بڑے حامی ہیں ۔
ہندی میں ایم اے کے علاوہ اس یونیورسٹی نے گاندھی اور امن مطالعہ میں ایم اے ، ٹورزم اسٹڈیز میں بی اے، عربی میں سرٹی فکیٹ کورس، اطلاعاتی ٹکنالوجی میں سرٹی فکیٹ، لائبریری اینڈ انفارمیشن سائنس میں سرٹی فکیٹ پروگرام بھی شروع کیا ہے۔
اگنو اپنے پورٹل www.iop.ignouonline.ac.in کے ذریعہ آن لائن کورس چلاتی ہے۔ آن لائن کورس میں آڈیو اورویڈیو لیکچرس، ٹیوٹوریل وغیرہ شامل ہوتے ہیں، جو کہ ویب سائٹ پر کلک کرنے پر دستیاب ہوں گے۔
یہ سیشن اگنو کے گیان درشن ٹی وی چینل ، گیان دھارا اور فیس بک پیج کے ذریعہ لائیو براڈ کاسٹ کیا گیا۔
۔۔۔۔۔۔۔۔۔۔۔
م ن۔ ا گ۔ن ا۔
U-2687
(Visitor Counter : 162
اسٹیل کی وزارت
آر آئی این ایل نے بھارت رتن، بابا صاحب ڈاکٹر بی آر امبیڈکر کو، ان کے 132 ویں یوم پیدائش پر بھرپور خراج عقیدت پیش کیا
وشاکھاپٹنم اسٹیل پلانٹ کے کارپوریٹ ادارہ آر آئی این ایل نے ، 14 اپریل 2023 کواُکو نگرم میں قوم کے ساتھ مل کر بھارت رتن بابا صاحب ڈاکٹر بی آر امبیڈکر کی 132 ویں جینتی منائی ۔
آر آئی این ایل کے سی ایم ڈی جناب اتل بھٹ اُکو نگرم میں اس موقع پر بھارت رتن ڈاکٹر بی آر امبیڈکر کے مجسمے پر پھول چڑھائے۔ بابا صاحب کو ان کے 132 ویں یوم پیدائش کی تقریب پر یاد کرتے ہوئے، آر آئی این ایل کے سی ایم ڈی جناب اتل بھٹ نے کہا کہ بابا صاحب ایک بلند پایہ اور کثیر صلاحیتوں کی حامل شخصیت تھے اور ہمیں بابا صاحب کے نظریات اور فلسفے کو سیکھنا اور اختیار کرنا ہے۔
سی ایم ڈی جناب اتل بھٹ نے آر آئی این ایل کو تلقین کی کہ وہ اجتماعی طورپر بابا صاحب کی کثیر مہارت کے نقطہ نظر کو فروغ دینے اور ایک منافع بخش تنظیم کے لیے ان کے فلسفے کو قدر میں اضافہ کرنے کے لئے بروئے کار لائیں ۔انہوں نے کہا کہ ’’آئیے ہم اپنے اندر بابا صاحب کی روح کو تلاش کریں تاکہ تمام چیلنجوں کا سامنا کرسکیں اور ان پر کامیابی سے قابو پا سکیں‘‘۔
اس مبارک دن کے موقع پر، ویشاکھی بدھ وہار کے احاطے میں بودھی درخت کا پودا لگایا گیا۔ پروگرام میں سینئر افسران اور ملازمین نے بڑی تعداد میں شرکت کی۔